CELEX: 62017CN0449
Language: lt
Date: 2017-07-26 00:00:00
Title: Byla C-449/17: 2017 m. liepos 26 d. Bundesfinanzhof (Vokietija) pateiktas prašymas priimti prejudicinį sprendimą byloje A & G Fahrschul-Akademie GmbH/Finanzamt Wolfenbüttel

2.10.2017   
            
            
               LT
            
            
               Europos Sąjungos oficialusis leidinys
            
            
               C 330/8
            
         2017 m. liepos 26 d.Bundesfinanzhof (Vokietija) pateiktas prašymas priimti prejudicinį sprendimą byloje A & G Fahrschul-Akademie GmbH/Finanzamt Wolfenbüttel
   
   (Byla C-449/17)
   (2017/C 330/10)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Pareiškėja: A & G Fahrschul-Akademie GmbH
   
   
      Atsakovė: Finanzamt Wolfenbüttel
   
   
      Prejudiciniai klausimai
   
   
               1.
            
            
               Ar mokyklinio ir universitetinio švietimo sąvoka 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 132 straipsnio 1 dalies i ir j punktuose taikoma vairavimo kursams, skirtiems įgyti teisę vairuoti B ir C1 kategorijų transporto priemones?
            
         
               2.
            
            
               Jei į pirmąjį klausimą būtų atsakyta teigiamai:
               Ar pareiškėjos pripažinimas panašių tikslų siekiančia įstaiga, kaip tai suprantama pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 132 straipsnio 1 dalies i punktą, gali būti pagrįstas 1969 m. rugpjūčio 25 d.Gesetz über das Fahrlehrerwesen (Įstatymo dėl vairavimo instruktorių, Bundesgesetzblatt I 1969, p. 1336), su paskutiniais pakeitimais, padarytais 2016 m. lapkričio 28 d. įstatymu (Bundesgesetzblatt I 2016, p. 2722, toliau – Fahrlehrergesetz) nuostatomis dėl vairavimo instruktorių egzamino ir vairavimo instruktorių bei vairavimo mokyklų licencijų išdavimo, ir bendru interesu išugdyti mokinius rūpestingais, atsakingais ir aplinką tausojančiais eismo dalyviais?
            
         
               3.
            
            
               Jei į antrąjį klausimą būtų atsakyta neigiamai:
               Ar sąvoka „privačiai teikiamos mokymo paslaugos“2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 132 straipsnio 1 dalies j punkte reikalauja, kad apmokestinamasis asmuo turi vykdyti individualią veiklą?
            
         
               4.
            
            
               Jei į antrąjį ir trečiąjį klausimą būtų atsakyta neigiamai:
               Ar mokytojas visada „privačiai teikia mokymo paslaugas“ pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 132 straipsnio 1 dalies j punktą tuomet, kai jis veikia savo sąskaita ir atsakomybe, o gal „privačiai teikiamų mokymo paslaugų“ apibrėžčiai keliami papildomi reikalavimai?
            
         
      (1)  OL L 347, p. 1.